**ТЕХНИЧЕСКА СПЕЦИФИКАЦИЯ**

***„Осигуряване на самолетни билети за превоз по въздух на пътници и багаж при служебни пътувания в страната и чужбина”***

**І. Обект и предмет на поръчката**

**1. ОБЕКТ**

Целта на централизираната обществена поръчка е Централният орган за покупки (ЦОП) да сключи рамково споразумение с 4 (четирима) изпълнители със срок на изпълнение на услугата 24 месеца, считано от датата на неговото сключване, но не по-рано от 01.01.2019 г., с което да осигури самолетни билети за превоз по въздух на пътници и багаж при служебни пътувания в страната и в чужбина на служители от държавната администрация – органи на изпълнителната власт по чл. 4, ал. 1 от Постановление № 385 на МС от 30.12.2015 г. за дейността на ЦОП за нуждите на органите на изпълнителната власт.

Въз основа на рамковото споразумение ще бъдат сключвани договори от индивидуалните възложители с 1 (един) изпълнител след провеждане на вътрешен конкурентен избор по реда на чл.82, ал. 3 от ЗОП.

**2. Предмет на поръчката**

По рамковото споразумение на ЦОП и съответно по конкретните договори на индивидуалните възложители ще бъдат купувани самолетни билети във всички категории на икономичната класа, както и в бизнес класа, за редовни двупосочни полети, и еднопосочни (при необходимост).

**3. Условия за ефективното изпълнение на поръчката**

**3.1. Осигуряване на удобни полети**

Всеки изпълнител по рамковото споразумение е задължен да осигурява:

- изгодни и удобни полети, във всички дни от седмицата;

- по вътрешни и международни линии, предимно в икономична класа;

- полети с минимален брой прекачвания и/или директни, до съответната дестинация и съобразени с условията на всяка получена от възложителя заявка;

- възможност за приемане на заявки в работно и извън работно време, включително през почивни и празнични дни, по 24 часа в денонощие, 365 дни в годината.

**По изключение, индивидуалните възложители биха могли да заявят билети за полети на нискотарифни авиокомпании, в случай на необходимост.**

**Забележка:** С Решение № РМФ-32/22.05.2018 г. на министъра на финансите и Централен орган за покупки, е извършено изменение на текста на изречение 2 от т. 3.1. от Техническата спецификация. Удебеленият текст е този, който е одобрен с изменението, а текстът в курсив е отмененият.

*[Изпълнителите могат да предлагат полети както на редовни, така и на нискотарифни авиокомпании, като е право на възложителя да избере дали да използва полет на редовна или нискотарифна авиокомпания, в зависимост от конкретните му нужди/ изисквания.]*

3.2. Реакция при получаване на заявка за осигуряване на самолетен билет

Изпълнителят се задължава да осигури бърза реакция след подаване на конкретна заявка за пътуване, като за всяко пътуване предложи оптимални маршрути с най-подходящи връзки при възможно най-ниската цена на пазара към момента на заявката.

Изпълнителят се задължава да осигури възможност за приемане на заявки в работно и извънработно време, включително през почивни и празнични дни, 24 часа в денонощие, 365 дни в годината.

3.3. Конфиденциалност

Изпълнителите по рамковото споразумение и сключваните договори, се задължават да гарантират пълна конфиденциалност на извършваните пътувания (дати, маршрути, превозвачи).

**3.4. Извънредни обстоятелства**

**В случай на извънредни обстоятелства се прилагат разпоредбите на Регламент (ЕО) № 261/2004 на ЕП и на Съвета от 11 февруари 2004 относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети.**

**Забележка**: С Решение № РМФ-32/22.05.2018 г. на министъра на финансите и Централен орган за покупки, е извършено изменение на текста на т. 3.4. от Техническата спецификация. Удебеленият текст е този, който е одобрен с изменението, а текстът в курсив е отмененият.

*[В случай на извънредни обстоятелства, независещи от индивидуалния възложител, или лицата, за които е закупен билета, които не позволяват осъществяването на полета (неблагоприятни атмосферни условия, стачки на авиокомпании и др.), всеки от изпълнителите е длъжен да осигури безплатното презаверяване на билета на пътника за първия възможен полет по същия маршрут, при съгласие от страна на пътника или индивидуалния възложител. В случай на невъзможност или несъгласие от страна на възложителя, изпълнителят осигурява безплатно пре-маршрутиране на пътника чрез алтернативен полет(и) или възстановява стойността на закупения билет.]*

### IІ. Основни дестинации

Основните дестинации, по които се извършват пътувания на служителите от държавната администрация, са посочени в електронния образец на ценова оферта в СЕВОП, който е неразделна част от документацията на обществената поръчка. Посоченият списък е примерен и не ангажира индивидуалните възложители със закупуване на самолетни билети по изброените дестинации, нито ги ограничава да закупуват билети само в рамките на изброените дестинации, както в чужбина, така и в България.

### III. Срокове и места на изпълнение на услугите по рамковото споразумение

* + - 1. Срокът за изпълнение на услугата по рамковото споразумение е 24 месеца, **считано от датата на неговото сключване, но не по-рано от 01.01.2019 г.**

2. Срокът за изпълнение на индивидуалните договори, се определя в поканата, изпращана до рамковите изпълнители на основание чл. 82, ал. 4 от ЗОП.

1. Изпълнителите по рамковото споразумение следва да предлагат маршрути, които са с най-подходящи връзки за съответните дестинации. В отговор на всяка заявка на възложител те трябва да предложат най-малко два варианта на превозвачи и маршрути с минимален брой прекачвания до съответната дестинация и съобразени с условията на всяка получена от възложителя заявка (вкл. часови диапазон) и/или директни маршрути. Отговорът на конкретна заявка (предложение) трябва да съдържа възможните варианти за реализиране на пътуването при заявените от възложителя условия (класа, категория и т.н.). Възложителят си запазва правото да избере съответен вариант като потвърди заявката или да откаже възлагането й в случай, че нито един от предложените варианти не е подходящ по негова преценка. При искане на възложителя изпълнителят предоставя за конкретната заявка до 3 варианта на маршрути от 3 авиокомпании, в случаите, в които това е възможно.
2. **Места на изпълнение:** За резервациите на поръчаните от индивидуален възложител билети автоматично ще се изпраща електронен билет от сървъра на резервационната система на посочен от възложителя електронен адрес.

При необходимост, поискване от страна на възложителя или невъзможност за изпращане на електронен билет, поръчаните билети ще се доставят на местата, определени от индивидуалните възложители в договорите, сключени въз основа на рамковото споразумение

**IV. Цени и начин на плащане**

**ЦЕНИ**

1. При изготвяне на електронната ценова оферта участниците попълват 2 електронни образеца както следва:

- в първия образец с наименование „Ценова оферта: Основни дестинации (показател ФО1)“ участниците предлагат **пределни крайни цени** на самолетните билети по посочените в таблицата двупосочни дестинации в икономична класа, с включени всички тарифи, такси и данъци;

- във втория образец с наименование „Такса обслужване (показател ФО2)“ участниците предлагат **пределен размер на таксата за осигуряване на самолетен билет (такса обслужване)** за еднопосочно/двупосочно пътуване в икономична класа, съответно за континентални и за трансконтинентални полети.

Оферираният пределен размер на такса обслужване е за осигуряване на пътуване по дадена дестинация, независимо от броя на издадените за целта  самолетни билети.

**Така предложените пределни крайни цени на самолетните билети и цените на таксите за обслужване** могат да бъдат намалявани при подаването на ценови оферти в мини-процедурите пред индивидуалните възложители.

При посочване на пределните крайни цени на билети в икономична класа да се има предвид икономична класа при следните условия:

- с право на промяна на издаден билет срещу заплащане;

- без право възстановяване стойността на билета.

1. **При провеждане на мини-процедурите** по реда на чл. 82, ал. 3 от ЗОП, изпълнителите по рамковото споразумение ще подават ценови предложения в отговор на поканите на индивидуалните възложители, попълвайки същите електронни образци в СЕВОП. **Изпълнителите нямат право да оферират крайни цени на самолетни билети и такса обслужване със стойности, които са по-високи от предложените от тях по рамковото споразумение, а могат да предлагат същите или такива с по-ниски стойности.**
2. При изпълнение на индивидуалните договори, сключени въз основа на рамковото споразумение, изпълнителите им са задължени да предлагат в отговор на всяка конкретна заявка **най-ниските на пазара крайни цени, предлагани от авиокомпании към момента на подаване на отговора.** Предложението трябва да съдържа: авиокомпания; маршрут; класата, номера на полетите; часове на полетите и на престоя; единични цени на отделните елементи от цената и крайни цени, както и обща крайна цена; факти от значение за пътуването (летища, условия на тарифата, срок за потвърждаване на резервациите от индивидуалния възложител и др.). Общата крайна цена и нейните компоненти се доказват с разпечатка от резервационната система. При представяне на отговора (предложението) въз основа на заявката на възложителя, изпълнителят предлага цени, които не могат да надвишават предложените пределни крайни цени за самолетни билети в икономична класа съгласно ценовото му предложение по конкретния индивидуален договор.
3. В случай, че към момента на изпращане на предложението за резервации, наличната на пазара крайна цена е по-ниска от посочената от него по Договора, изпълнителят се задължава да предложи билет на най-ниската пазарна цена, т.е. по-изгодната от двете за възложителя.
4. За дестинации, класи и категории, непосочени в ценовия образец, който се намира в СЕВОП и е неразделна част от индивидуалния договор, сключен въз основа на рамковото споразумение, изпълнителят е длъжен да предлага при всяка конкретна заявка най-ниските на пазара крайни цени, предлагани от авиокомпании към момента на подаване на офертата от изпълнителя за съответната заявка. **Най-ниските крайни цени се доказват от изпълнителя при подаване на предложението чрез представяне на разпечатка от резервационната система, копие от BSP report, други документи и/или подробна информация от авиокомпаниите, предлагащи самолетни билети по конкретната дестинация.**
5. Цените на билетите се определят в лева за икономична/бизнес класа към момента на подаване на предложението от изпълнителя за съответната заявка. Изпълнителят е длъжен при определяне на цената да прилага всички валидни към датата на пътуването отстъпки на авиокомпаниите (седмичен престой, уикенд правило, сезонни отстъпки, минимален престой и други промоции), бонусни програми, както и преференциални условия, които авиокомпаниите предлагат въз основа на сключени споразумения.

**НАЧИН НА ПЛАЩАНЕ**

Плащането се извършва в български лева, по банков път, в срок до 10 (десет) дни след представяне на следните първични документи за издаден самолетен билет:

* фактура за стойността на такса обслужване и протокол за стойността на самолетния билет;
* копие/отрязък от агентския купон;
* разпечатка на направената и потвърдена резервация с калкулация на крайната цена на билета, включваща и всички дължими такси;
* копие от BSP report за издадения билет, като първичен документ за отчетност или частичен запис на продажбите на агента към съответното ведомство (*Specific Sales BSP report*) или еквивалент от други системи.